
ДО
ОБЩИНСКИ СЪВЕТ
БУРГАС


Д  О  К  Л  А  Д  Н  А    З  А  П  И  С  К  А

от Димитър Николов Николов
Кмет на Община Бургас

Относно: Отправяне на искане за безвъзмездно предоставяне в собственост на Община Бургас на недвижими имоти, държавна собственост, представляващи ПИ с идентификатори 07079.20.479 и 07079.20.487 по одобрени КККР на гр.Бургас,  находящи се в м.“Ъгъла“ (бивша м.“Кюшето“), землище кв.Сарафово, гр.Бургас.


УВАЖАЕМИ ОБЩИНСКИ СЪВЕТНИЦИ,

Бургас е най-големият град в Югоизточна България. Освен изключително благоприятното геостратегическо положение, наличието на красива плажна ивица, защитени територии, биоразнообразие, културно наследство и богата фестивална програма, всичко това е предпоставка за развитието на всякакъв вид туризъм. Градът ни е важно средище на морския туризъм с много удобства и връзки към курортите от Южното черноморие.
Бързото развитие на икономиката и туризма обаче налагат нови изисквания към устройството на градската територия и осигуряване на възможности за задоволяване нуждите на гражданите и гостите на града във всички сфери на общественото обслужване.  Създаването и поддържането на добра инфраструктура с цел по-добро развитие на бизнеса и обслужването на населението и туристите е приоритетна задача на общинската администрация.
Сарафово е един от кварталите  на града, в който се усеща бързото разрастване на населението, налице е интензивно строителство на жилищни сгради както за сезонно, така и за постоянно обитаване. 
За територията, разположена между гр. Бургас и кв. Сарафово –местността  “Ъгъла“ (бивша м.“Кюшето“), възстановени бивши земеделски земи, е изготвен и влязъл в сила ПУП-ПРЗ, одобрен с Решение №11-11/26.06.2012г. на Общински съвет-Бургас, при условията на чл.16 от ЗУТ.



Местността „Ъгъла“ е непосредствено разположена до  курортното селище и до пристанището на кв. Сарафово и от там  по крайбрежната алея особено през летния сезон ежедневно минават много хора с велосипеди или пеша, много от тях гости на града или местни жители. 
 В резултат на  обилните дъждове, паднали в региона, е пропаднала част от крайбрежната улица, което засяга живота и безопасността на хората и е необходимо да се предприемат спешни /аварийни/ геозащитни мерки за предотвратяване на разрастването им. Междувременно ежедневните наблюдения, извършвани от Общината, показват, че разрушителните процеси не затихват, а се задълбочават. 
В обхвата на територията, застрашена от свлачищни процеси, е изготвен нов ПУП-ПРЗ, одобрен с Решение №12-34/01.06.2016г. на Общински съвет-Бургас за обект: „Укрепване на свлачище на кв.Сарафово – етап ІІІ.2, Община Бургас“, с който се обособяват два нови УПИ: УПИ І „За благоустрояване, спорт, атракции и инфраструктура“ и УПИ ІІ „За благоустрояване, алея, брегоукрепване“, както и обособяване на нова тупикова обслужваща улица с  о.т. 185-210-211-212-213-214-215-216, за осигуряване на транспортен достъп до УПИ І и УПИ ІІ, в обвръзка със съществуващата улична мрежа на м.“Ъгъла“, кв.Сарафово, с предвиждане за изграждане на малки обекти от лек тип при показатели в съответствие с ОУП на гр.Бургас. 
За да се реализират инвестиционните намерения в посочения обхват за обслужване на територията на кв.Сарафово и разширението му, както и за предприемане на адекватни действия за обезопасяване на брега, прекъсване  на свлачищните процеси и опазване на живота и здравето на хората, е необходимо Община Бургас да придобие правото на собственост върху поземлени имоти, държавна собственост, представляващи:  ПИ с идентификатор 07079.20.479, с площ 3933 кв. м. и ПИ с идентификатор 07079.20.487, с площ 383 433 кв. м по одобрени КККР на гр.Бургас. 
Съгласно одобрения ПУП-ПРЗ на м. “Ъгъла“ (бивша м.“Кюшето“), землище кв.Сарафово, гр.Бургас, и двата имота са с предвиждания за публични дейности, като  ПИ с идентификатор 07079.20.479 е предвиден за изграждане на улица, а за ПИ с идентификатор 07079.20.487 е обособен УПИ І в кв.31, с отреждане „За благоустрояване, спорт, атракции и инфраструктура, включително укрепителни съоръжения“. 
Предвид изложеното и на основание чл.73, ал.1 от Правилника за организацията и дейността на Общинския съвет и взаимодействието му с общинската администрация, чл.21, ал.1, т.8 от Закона за местното самоуправление и местната администрация, чл.54  от Закона за държавната собственост, чл.9, ал.1, т.1 от Наредбата за реда за придобиване , управление и разпореждане с общински имоти и вещи, предлагам на Общинския съвет – Бургас да вземе следните 




Р Е Ш Е Н И Я :

1. Дава съгласие да бъде отправено искане до Министерския съвет на Република България чрез Областния управител на област Бургас, за безвъзмездно прехвърляне в полза на Община Бургас правото на собственост върху поземлени имоти, държавна собственост, представляващи:
-  ПИ с идентификатор 07079.20.479 , с площ 3933 кв. м., по одобрени КККР на гр.Бургас, трайно предназначение на територията: урбанизирана, начин на трайно ползване: за второстепенна улица, при съседи: имоти с идентификатори: 07079.20.411, 07079.1.1518, 07079.20.488 и 07079.20.487; за изграждане на тупикова улица по ПУП-ПРЗ на м.“Ъгъла“ (бивша м.“Кюшето“), землище кв.Сарафово, гр.Бургас, одобрен с Решение №12-34/01.06.2016г. на Общински съвет-Бургас;
и
- ПИ с идентификатор 07079.20.487, с площ 383 433 кв. м по одобрени КККР на гр.Бургас, трайно предназначение на територията: урбанизирана и начин на трайно ползване: поземлен имот със смесен начин на трайно ползване, при съседи: имоти с идентификатори: 07079.20.485, 07079.20.483, 07079.20.480, 07079.20.411, 07079.20.479, 07079.20.488, 07079.20.1234, 07079.20.1253, 07079.1.1102 и 07079.20.56, съответстващ на УПИ І, целият с площ 383 433 кв. м,  в кв.31, отреден „За благоустрояване, спорт, атракции и инфраструктура, включително укрепителни съоръжения“,  за реализиране на предвижданията в имота съгласно ПУП-ПРЗ на м.“Ъгъла“ (бивша м.“Кюшето“), землище кв.Сарафово, гр.Бургас, одобрен с Решение №12-34/01.06.2016г. на Общински съвет-Бургас.
2.Възлага на Кмета на Община Бургас да извърши предвидените в закона правни и фактически действия по изпълнение решението по т. 1.
Приложение: Скици по ПУП, издадени от Община Бургас, скици по КК и Решение №12-34/01.06.2016г. на Общински съвет-Бургас;


ДИМИТЪР НИКОЛОВ                             
Кмет на Община Бургас

